**DĖL PRITARIMO ROKIŠKIO RAJONO SAVIVALDYBĖS LOPŠELIŲ-DARŽELIŲ 2020 METŲ VEIKLOS ATASKAITOMS**

2021 m. kovo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 273 punktu, Rokiškio rajono savivaldybės taryba n u s p r e n d ž i a,

pritarti Rokiškio rajono savivaldybės lopšelių-darželių 2020 metų veiklos ataskaitoms:

Juodupės lopšelio-darželio (pridedama);

Rokiškio lopšelio-darželio „Nykštukas“ (pridedama);

Rokiškio lopšelio-darželio „Pumpurėlis“ (pridedama);

Rokiškio lopšelio-darželio „Varpelis“ (pridedama).

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

**DĖL TEIKIAMO SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS LOPŠELIŲ-DARŽELIŲ 2020 METŲ VEIKLOS ATASKAITOMS“**

**AIŠKINAMASIS RAŠTAS**

2021 m. kovo 27 d.

Rokiškis

**Parengto sprendimo** **projekto tikslas ir uždaviniai.** Gauti Rokiškio rajono savivaldybės tarybos pritarimą teikiamoms Rokiškio rajono lopšelių-darželių 2020 metų veiklos ataskaitoms.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 19 punktas, Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2019 m. kovo 29 d. sprendimu Nr. TS-43, 273 punktas.

**Sprendimo projekto esmė.** Biudžetinių įstaigų metinių veiklos ataskaitų išklausymas, sprendimų priėmimas yra Savivaldybės tarybos kompetencija. Švietimo įstaigos 2020 metų veiklos ataskaita yra tos švietimo įstaigos vadovo 2020 metų veiklos ataskaitos dalis (t. y. I skyrius Strateginio plano ir metinio veiklos plano įgyvendinimas). Švietimo įstaigų ataskaitos parengtos vadovaujantis Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų 1 priedu. Ataskaitose pateikiama informacija apie mokyklų strateginių planų ir 2020 metų veiklos planų tikslų ir uždavinių įgyvendinimą.

**Galimos pasekmės priėmus siūlomą tarybos sprendimo projektą.**

Teigiamos. teisės aktų vykdymas.

Neigiamos. Neigiamų pasekmių priėmus sprendimą nenumatoma.

**Kokia sprendimo nauda Rokiškio rajono gyventojams.** Ataskaitos skelbiamos viešai, su jomis gyventojai gali išsamiau susipažinti su švietimo įstaigos veikla ir jos rezultatais. Visa tai užtikrina viešumą ir skaidrumą.

**Finansavimo šaltiniai ir lėšų poreikis.** Papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalimi numatytais veiksniais.

Švietimo ir sporto skyriaus vyriausioji specialistė Jolita Geidanienė